**HOTĂRÂREA nr. 167/12.10.2021**

**privind constatarea încadrării în limitele incidenței cumulate la 14 zile în unele unităţi administrativ-teritoriale din judeţul Dâmboviţa**

 Având în vedere:

- prevederile Legea nr. 55/2020 privind unele măsuri pentru prevenirea și combaterea efectelor pandemiei de COVID-19, cu modificările și completările ulterioare;

- prevederile Legii nr. 136/2020 privind instituirea unor măsuri în domeniul sănătăţii publice în situaţii de risc epidemiologic şi biologic, cu modificările și completările ulterioare;

- prevederile H.G. nr. 1090/07.10.2021 privind prelungirea stării de alertă pe teritoriul României începând cu data de 10 octombrie 2021, precum și stabilirea măsurilor care se aplică pe durata acesteia pentru prevenirea și combaterea efectelor pandemiei de COVID-19;

- Ordinul comun nr. 874/81/2020 al ministrului sănătăţii şi ministrului afacerilor interne privind instituirea obligativităţii purtării măştii de protecţie, a triajului epidemiologic şi dezinfectarea obligatorie a mâinilor pentru prevenirea contaminării cu virusul SARS-CoV-2 pe durata stării de alertă, cu modificările și completările ulterioare;

Luând în considerare adresa Direcţiei de Sănătate Publică Dâmboviţa, înregistrată la Instituţia Prefectului - Judeţul Dâmboviţa sub nr. 10157/12.10.2021, prin care a fost comunicată rata de incidenţă cumulată la 14 zile;

În conformitate cu prevederile art. 11, alin. (1) coroborat cu art. 22 din Ordonanţa de urgenţă nr. 21/2004 privind Sistemul Naţional de Management al Situaţiilor de Urgenţă, cu modificările și completările ulterioare;

În considerarea aprobării tacite a proiectului de hotărâre nr. 167, comunicat spre analiză şi dezbatere membrilor Comitetului Judeţean pentru Situaţii de Urgenţă la data de 12 octombrie 2021;

 În temeiul art. 10 din Regulamentul-cadru privind structura organizatorică, atribuţiile, funcţionareaşi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004,

 **Comitetul Județean pentru Situaţii de Urgenţă Dâmbovița, adoptă prezenta**

**HOTĂRÂRE:**

 **Art.1. (1)** Se constată depășirea limitei incidenței cumulate la 14 zile, **peste 7,5/1000 locuitori** în unitatea administrativ-teritorială: **Valea Mare (8,1/1000 locuitori)**.

 **(2)** La nivelul unității administrativ-teritoriale prevăzută la art. 1, alin. (1) unde incidența cumulată la 14 zile este **mai mare de 7,5/1000 de locuitori** vor fi aplicate măsurile specifice intervalului de referinţă prevăzute de H.G. nr. 1090/07.10.2021.

**(3)** În unitatea administrativ-teritorială prevăzută la art. 1, alin (1), măsurile specifice vor fi aplicate începând cu data de **13.10.2021**, pentru o perioadă de 14 zile, urmând a fi reevaluate în acord cu reglementările legale care vor fi adoptate în materie.

**Art.2. (1)** Se constată depășirea limitei incidenței cumulate la 14 zile, **peste 6/1000 locuitori** în unitățile administrativ-teritoriale: **Răcari (6,82/1000 locuitori), Găești (6,71/1000 locuitori), Corbii Mari (6,54/1000 locuitori)** și **Brezoaele (6,37/1000 locuitori)**.

 **(2)** La nivelul unităților administrativ-teritoriale prevăzute la art. 2, alin. (1) unde incidența cumulată la 14 zile este **mai mare de 6/1000 de locuitori și mai mică sau egală cu 7,5/1000 locuitori** vor fi aplicate măsurile specifice intervalului de referinţă prevăzute de H.G. nr. 1090/07.10.2021.

**(3)** În unitățile administrativ-teritoriale prevăzute la art. 2, alin (1), măsurile specifice vor fi aplicate începând cu data de **13.10.2021**, pentru o perioadă de 14 zile, urmând a fi reevaluate în acord cu reglementările legale care vor fi adoptate în materie.

**Art.3. (1)** Se constată depășirea limitei incidenței cumulate la 14 zile, **peste 4/1000 locuitori** în unitățile administrativ-teritoriale: **Tărtășești (5,9/1000 locuitori), Hulubești (5,45/1000 locuitori), Ulmi (5,14/1000 locuitori), Ocnița (4,89/1000 locuitori), Șelaru (4,82/1000 locuitori), Petrești (4,72/1000 locuitori), Brănești (4,62/1000 locuitori), Răzvad (4,62/1000 locuitori), Valea Lungă (4,34/1000 locuitori), Pucheni (4,24/1000 locuitori)** și **Pucioasa (4,09/1000 locuitori).**

 **(2)** La nivelul unităților administrativ-teritoriale prevăzute la art. 3, alin. (1) unde incidența cumulată la 14 zile **este mai mare de 4/1000 de locuitori și mai mică sau egală cu 6/1000 locuitori** vor fi aplicate măsurile specifice intervalului de referinţă prevăzute de H.G. nr. 1090/07.10.2021.

**(3)** În unitățile administrativ-teritoriale prevăzute la art. 3, alin (1), măsurile specifice vor fi aplicate începând cu data de **13.10.2021**, pentru o perioadă de 14 zile, urmând a fi reevaluate în acord cu reglementările legale care vor fi adoptate în materie.

**Art.4. (1)** Se constată depășirea limitei incidenței cumulate la 14 zile, **peste 3/1000 locuitori** în unitățile administrativ-teritoriale: **Potlogi (3,9/1000 locuitori), Poiana (3,78/1000 locuitori), Gura Șuții (3,64/1000 locuitori), Finta (3,57/1000 locuitori), Vișinești (3,47/1000 locuitori), Morteni (3,35/1000 locuitori), Mogoșani (3,33/1000 locuitori), Vulcana Pandele (3,22/1000 locuitori), Doicești (3,18/1000 locuitori)** și **Mănești (3,12/1000 locuitori).**

 **(2)** La nivelul unităților administrativ-teritoriale prevăzute la art. 4, alin. (1) unde incidența cumulată la 14 zile este **mai mare de 3/1000 de locuitori și mai mică sau egală cu 4/1000 locuitori** vor fi aplicate măsurile specifice intervalului de referinţă prevăzute de H.G. nr. 1090/07.10.2021.

**(3)** În unitățile administrativ-teritoriale prevăzute la art. 4, alin (1), măsurile specifice vor fi aplicate începând cu data de **13.10.2021**, pentru o perioadă de 14 zile, urmând a fi reevaluate în acord cu reglementările legale care vor fi adoptate în materie.

**Art.5.(1)** Se constată depășirea limitei incidenței cumulate la 14 zile, **peste 2/1000 locuitori** în unitățile administrativ-teritoriale: **Cornățelu (3/1000 locuitori)**, **Crângurile (3/1000 locuitori), Malu cu Flori (2,79/1000 locuitori), Vulcana Băi (2,62/1000 locuitori), Dobra (2,58/1000 locuitori), Raciu (2,19/1000 locuitori), Butimanu (2,16/1000 locuitori)** și **Văleni Dâmbovița (2,09/1000 locuitori)**.

 **(2)**La nivelul unităților administrativ-teritoriale prevăzute la art. 5, alin. (1) unde incidența cumulată la 14 zile este **mai mare de 2/1000 de locuitori și mai mică sau egală cu 3/1000 locuitori** vor fi aplicate măsurile specifice intervalului de referinţă prevăzute de H.G. nr. 1090/07.10.2021.

**(3)** În unitățile administrativ-teritoriale prevăzute la art. 5, alin (1), măsurile specifice vor fi aplicate începând cu data de **13.10.2021**, pentru o perioadă de 14 zile, urmând a fi reevaluate în acord cu reglementările legale care vor fi adoptate în materie.

**Art.6.** La nivelul unităților administrativ-teritoriale prevăzute la art. 1 și 2, începând cu data de **13.10.2021**, **se instituie obligativitatea purtării măştii de protecţie**, astfel încât să acopere nasul și gura, **în spațiile publice închise**, **mijloace de transport în comun**, **la locul de muncă**, **spații comerciale**, precum și **în toate spațiile publice deschise**, în condițiile stabilite prin Ordinul comun al ministrului sănătăţii şi ministrului afacerilor interne nr. 874/81/2020, cu modificările și completările ulterioare.

**Art.7.** Comitetele locale pentru situații de urgență din unitățile administrativ-teritoriale precizate la art. 1-5 vor informa de urgență persoanele fizice/juridice/autoritățile care au locuința/sediul social/punctul de lucru în aceste unități administrativ-teritoriale, cu privire la obligativitatea măsurilor prevăzute de H.G. nr. 1090/07.10.2021.

**Art.8.** La data intrării în vigoare a prezentei hotărâri orice dispoziții contrare acesteia stabilite prin hotărâri ale Comitetului Județean pentru Situații de Urgență Dâmbovița își încetează aplicabilitatea.

**Art.9.** Prin grija Secretariatului Tehnic Permanent al Comitetului Judeţean pentru Situaţii de UrgenţăDâmboviţa, prezenta hotărâre **se publică pe site-ul Instituţiei Prefectului – Judeţul Dâmboviţa**şi se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Judeţean pentru Situaţii de Urgenţă Dâmboviţa, Agenției Județene pentru Ocuparea Forței de Muncă Dâmbovița, precum şi primarilor, în calitate de preşedinți ai Comitetelor Locale pentru Situaţii de Urgenţă, din următoarele unități administrativ-teritoriale: **Valea Mare, Răcari, Găești, Corbii Mari, Brezoaele, Tărtășești, Hulubești, Ulmi, Ocnița, Șelaru, Petrești, Brănești, Răzvad, Valea Lungă, Pucheni, Pucioasa, Potlogi, Poiana, Gura Șuții, Finta, Vișinești, Morteni, Mogoșani, Vulcana Pandele, Doicești, Mănești, Cornățelu,** **Crângurile, Malu cu Flori, Vulcana Băi, Dobra, Raciu, Butimanu** și **Văleni Dâmbovița.**

**PREŞEDINTELE C.J.S.U. DÂMBOVIŢA**

***PREFECT,***

***dr. ing. AURELIAN POPA***